Txus di Fellatio

Jesús María Hernández Gil, nado en Bilbao (País Vasco) o 21 de xaneiro de 1970, coñecido como Txus di Fellatio, é un músico, cantante e compositor vasco. Txus é fundador dos grupos de folk metal Mägo de Oz e Bürdel King. No primeiro é batería e no segundo, vocalista. 
 Traxectoria 
De neno quería ser músico e futbolista. Durante a súa infancia asistiu ao Colexio Valdeluz dos Pais Agostiños. Txus dedicou oito anos ao fútbol sala e xogou no Real Madrid como porteiro. Tras ser operado de ambos cóbados, decidiu deixar o fútbol e dedicarse completamente á música. En 1989 formou a banda Transilvania, nome tributo a Iron Maiden, que máis tarde se convertería en Mägo de Oz. Estaba formada inicialmente por Juanma, amigo do barrio, como vocalista, e Txus no posto de batería.

Na primeira formación, coa que se gravaron as primeiras maquetas, estaban Juanma (voz e guitarra rítmica), Pedro (guitarra solista), David (baixo e coros) e Txus (batería e coros). Para a súa terceira maqueta, contra 1992, convidou o seu amigo Carlos Prieto «Mohamed», quen interpretou «El Tango de un Donante» e acabou por unirse á banda. Txus e Mohamed son os únicos membros que permanecen desde os inicios de Mägo de Oz.

 Máis alá da música 
Txus escribiu El cementerio de los versos perdidos, que foi publicado o 23 de outubro de 2006. Trátase dun libro de 52 páxinas, cun CD en que el mesmo recita os seus poemas. Amais, inclúe tres cancións: «Adiós Dulcinea», «Y serás canción» (dedicada a Big Simon, finado en xullo dese ano) e «No me digas adiós», coas colaboracións de Juanmi Rodríguez, do grupo Cuatro Gatos, e de Leo Jiménez. Este libro dedícallo exclusivamente a Big Simon coas palabras: «Na memoria de Simón Echevarría (Big Simon), un alma bela que se converteu en canción». En 2012 publicou o seu libro Si la vida te pisa, desenvaina una sonrisa, unha autobiografía súa e de Mägo de Oz.

 Colaboracións 
Txus, xunto a José Andrëa, colaboraron como cantantes na canción «Mi Jefe» da banda Mojinos Escozíos. Txus tamén canta na canción «Rey del Glam» de Fangoria. Como letrista, colaborou na letra de «La Vida te Espera» de Lándevir. Amais, apareceu no videoclip de «Derrotado», de Savia.

 Discografía 
 Con Mägo de Oz 

 Álbums de estudio

 Mägo de Oz (1994)
 Jesús de Chamberí (1996)
 La bruja (1997)
 La leyenda de La Mancha (1998)
 Finisterra (2002)
 Gaia (2003)
 Belfast (álbum)Belfast (2004)
 Gaia II: la voz dormida (2005)
 La ciudad de los árboles (2007)
 Gaia III: Atlantia (2010)
 Gaia: Epílogo (2010)
 Hechizos, pócimas y brujería (2012)
 Ilussia (2014)
 Finisterra Opera Rock (2015)
 Ira Dei (2019)
 Bandera Negra (2021)

 Álbums en directo

 Fölktergeist (2002)
 A Costa da Rock (2002)
 Madrid Las Ventas (2004)
 Barakaldo D.F. (2008)
 Diabulus in Opera (2017)

 Álbums recompilatorios

 Grandes (2003)
 Rarezas (2006)
 The Best Oz (2006)
 Rock 'N' Oz (2006)
 Grandes éxitos (2006)
 Love and Oz (2011)
 Celtic Land (2013)
 30 años, 30 canciones (2018)
 Love and Oz II (2022)

 DVD e VHS

 Resacosix en Hispania (1999)
 Finisterra (DVD, 2000)
 A Costa da Rock )2003)
 Madrid Las Ventas (2005)
 Gaia II: la voz dormida (edición especial, 2005)
 Barakaldo D.F. (2008)
 Gaia III: Atlantia (edición especial, 2010)
 Ilussia 3D (curtametraxe, 2015)

 Con Bürdel King 

 ¡Ladran, luego cabalgamos! (2011)
 Si Dios está en todas partes, fuego a discreción (2016)-

 Con Héroes de Pacotilla 

 Héroes de Pacotilla (2010)
Véxase tamén

 Ligazóns externas 
 Sitio web Oficial de Txus di Fellatio

Categoría:Nados en Bilbao

Categoría:Nados en 1970

Categoría:Cantantes do País Vasco